JAVNI POZIV za zasnivanje radnog odnosa na određeno vrijeme – Projekt „ Zaželi – Zapošljavanje žena za dobrobit zajednice – Faza II
Na temelju Ugovora o dodjeli bespovratnih sredstava za projekte koji se sufinanciraju u okviru Operativnog programa Učinkoviti ljudski potencijali 2014.-2020. iz Europskog socijalnog fonda, kodni broj: UP.02.1.1.16.0225 u okviru programa Zaželi- Program zapošljavanja žena – Faza III, a u sklopu provedbe projekta Zapošljavanje žena za dobrobit zajednice – faza II , raspisuje se

JAVNI POZIV

Za zasnivanje radnog odnosa na određeno vrijeme (6 mjeseci) u sklopu projekta „ZAŽELI – Program zapošljavanja žena – Faza III“, „Zapošljavanje žena za dobrobit zajednice -Faza II.“
RADNICA ZA POMOĆ U KUĆI
Mjesto rada: grad Šibenik i njegova rubna mjesta, terenski rad 
Broj traženih radnica: 17 osoba
Vrsta zaposlenja: radni odnos na određeno vrijeme u trajanju od 6 (šest) mjeseci, početak rada 1.12.2022
Radno vrijeme: puno radno vrijeme
Smještaj: nema smještaja
Javni poziv vrijedi od: 8.11.2022
Javni poziv vrijedi do: 18.11.2022

Opis poslova:
•	pomoć u dostavi namirnica, lijekova i drugih potrepština korisnicima
•	pomoć u pripremi obroka u kućanstvima korisnika
•	pomoć u održavanju čistoće stambenog prostora/domova korisnika
•	pomoć u pranju i glačanju rublja
•	posredovanju u ostvarivanju raznih prava (dostava lijekova, namirnica, plaćanje računa, dostava pomagala i sl.)
•	pružanje podrške korisnicima kroz razgovore i druženje
•	uključivanje korisnika u društvo, pratnja i pomoć u raznim društvenim aktivnostima.

Pripadnice ciljne skupine koje će biti zaposlene na Projektu, na dan ulaska u Projekt moraju ispunjavati sljedeće uvjete za prijem u radni odnos:
•	ženski spol
•	punoljetnost
•	hrvatsko državljanstvo
•	najviše završeno srednjoškolsko obrazovanje (SSS)
•	prijava u evidenciji nezaposlenih Hrvatskog zavoda za zapošljavanje. Osoba mora na dan ulaska u Projekt biti upisana u evidenciju nezaposlenih osoba HZZ-a te imati odgovarajući obrazovni status (najviše završeno srednjoškolsko obrazovanje)
•	prednost pri zapošljavanju imaju pripadnice ciljne skupine koje pripadaju teže zapošljivanim/ranjivim skupinama i to: žene od 50 godina i više, osobe s invaliditetom, žrtve trgovanja ljudima, žrtve obiteljskog nasilja, azilantice, žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unatrag 6 mjeseci, pripadnice romske nacionalne manjine, beskućnice i dodatne ranjive skupine samohrane majke, majke s troje i više djece.
•	od kandidatkinja se očekuje odgovornost, organiziranost, komunikativnost, točnost, poštovanje i motiviranost

Prijavi na Javni natječaj kandidatkinje su dužne priložiti:
•	zamolba za posao
•	kratak životopis (uz obveznu naznaku kontakt broja telefona ili mobitela te adresu)
•	preslika osobne iskaznice
•	preslika dokaza o završenoj školi (preslika svjedodžbe)
•	potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba (datum izdavanja potvrde ne stariji od datuma objave Javnog poziva)
•	za pripadnice ciljne skupine koje su ujedno i pripadnice neke od ranjivih skupina, potrebno je priložiti sljedeće: za žene od 50 godina i više osobna iskaznica, za osobe s invaliditetom (nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom), za žene trgovanja ljudima (uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima), za žrtve obiteljskog nasilja (uvjerenje/potvrda centra za socijalnu skrb iz kojeg je vidljivo da je pripadnica ciljne skupine žrtva obiteljskog nasilja), azilantice (odluka o odobrenju azila koju izdaje MUP), za žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. (rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji), za liječene ovisnice (potvrda institucije/udruge/pravne osobe da se liječila od ovisnosti o drogama), za povratnice s odsluženja zatvorske kazne unazad 6 mjeseci (potvrda o otpuštanju), za pripadnice romske nacionalne manjine (izjava osobe o pripadnosti nacionalnoj manjini), za beskućnice (rješenje centra za socijalnu skrb o smještaju u prihvatilištu/prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrda centra za socijalnu skrb iz kojeg je vidljivo da je pripadnica ciljane skupine beskućnica), za dodatne ranjive skupine definirane od strane korisnika (potvrda/uvjerenje ili drugi jednakovrijedan dokument nadležnih institucija iz kojeg je vidljivo da se radi o pripadnici ranjive skupine)

Sve informacije o natječaju mogu se dobiti putem maila ili mobitela:
•	Mail: usvjetlost@gmail.com
•	Mob: predsjednica udruge Sandra Vrljević - 098/430-124

Prijave na Javni poziv s traženim dokazima o ispunjavanju traženih uvjeta dostavljaju se na način:
•	Poštom na adresu: Udruga „Svjetlost“ , Vrljevići 4, Radonić, 22221 Lozovac
•	u zatvorenoj omotnici, s naznakom: Za javni natječaj u sklopu Projekta –„ Zapošljavanje žena za                        dobrobit zajednice – Faza II“

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj.

Kandidati će biti obaviješteni telefonskim putem o vremenu obavljanja intervjua.

Na zahtjev poslodavca, kandidatkinja je prilikom intervjua dužna dostaviti potvrdu od obiteljskog liječnika o zdravstvenom stanju (npr. da osoba nije pod mjerom samoizolacije, trudnoća i sl.)

Udruga „SVJETLOST“
Predsjednik Udruge Sandra Vrljević